wickkiey/tamil-wikipedia-chunked huggingface dataset:
# வில்லியம் தொபியாஸ் ரிங்கல்தௌபே

## ரிங்கல்தௌபேயின் கடிதங்கள்

ரிங்கல்தௌபே எழுதிய பல கடிதங்களில், அவருடைய சகோதரிக்கு எழுதிய ஒன்பது கடிதங்களும், அவரது சகோதரருக்கு எழுதிய மூன்று கடிதங்களும், லண்டன் மறைபணி சங்கத்துக்கு எழுதிய நான்கு கடிதங்களும் தற்போது உள்ளன. இக்கடிதங்கள் மூலம் அவருடைய பயணங்கள், ஊழியம், கிறிஸ்தவர்களின் நிலை, கல்லீரலில் நோய் பற்றி அறிந்து கொள்ள முடிகிறது.  
இந்தக் கடிதங்களில் தன் சகோதரிக்கு இவரால் எழுதப்பட்டவை அனைத்தும் சோகமாகவே காணப்படுகின்றன. இவருடைய கடிதத்தில் சோகம் இருந்தபோதிலும், இவர் ஒரு நற்செய்தியாளராக இருப்பதில் மகிழ்ச்சி அடைந்தாரே தவிர, அதற்காக அவர் வருத்தப்படவில்லை. கடிதங்களில் அவர் தன்னை பிறரை அண்டி வாழ்பவர், ஆதரவற்ற, வயதான மனிதர் என்று குறிப்பிடுகிறார். கடிதங்கள் மூலம் தரங்கம்பாடிக்கு தன் சகோதரன் எர்னஸ்ட்டை அழைத்ததும், வர சம்மதிக்கவில்லை என்பதையும் அறிய வருகிறது.
# வில்லியம் தொபியாஸ் ரிங்கல்தௌபே

## பயணத்தின் முடிவு

1816 ஆம் ஆண்டு சனவரி மாதம் 23 ஆம் தேதி, மைலாடியில் நடந்த பிராத்தனைக் கூட்டத்தில் இவர் தாயகம் திரும்புவதற்கான விருப்பத்தைத் தெரிவித்தார். வேதமாணிகம் தேசிகரிடம் தன் பொறுப்புகளை ஒப்படைத்துவிட்டு, பிப்ரவரி 5-ஆம் நாள் கொல்லத்திலிருந்து சென்னைக்குக் கப்பலேறினார். கப்பல் மணக்குடிக்கு வந்ததும் தன் வீட்டுச் சுவரில் எழுதிய கடன் குறிப்புகள் நினைவுக்கு வந்தது. கப்பலை நிறுத்துமாறு மாலுமியிடம் தெரிவித்து மைலாடிக்கு பயணித்து கடன் கணக்கை அழித்தார். மீண்டும் மயிலாடி மக்களிடம் விடைபெற்று சென்னைக்கு கப்பலேறி சென்றார்.  
பாதிரியார் சென்னையில் இருந்து இலங்கையை அடைந்து தனது சகோதரிக்கு கடிதம் எழுதினார். பின்னர் இவர் இலங்கையிலிருந்து மலாக்காவை அடைந்தார். பின்னர் தன் சகோதரிக்கும், லண்டன் மறைப்பணி சங்கத்தின் பொருளாளர் திரு. ஜோசப் கோக்ஸனுக்கு ஒரு கடிதம் எழுதினார்  
அவர், மலாக்காவை விட்டு வெளியேறி, 27 செப்டம்பர் 1816 அன்று படவியாவுக்குப் பயணம் மேற்கொண்டார். இவர் கப்பலில் செல்லும் வழியில் இறந்து கடலில் அடக்கம் செய்யப்பட்டார் என்று நம்பப்படுகிறது. இதற்கு சான்றாக கப்பலின் தினசரி நாட்குறிப்பில் **'ஒரு பயணி இறந்தார்**' என எழுதப்பட்டிருந்தது. இவரது மரணம் குறித்து பலர் பலவாறு கூறியிருந்தாலும், இது உண்மை என்று நம்பப்படுகிறது.
# ஆந்தார் (பஷ்தூன் பழங்குடியினர்)

**ஆந்தார்** (*Andar*) என்பவர்கள் கில்ஜி பஷ்தூன் துணை பழங்குடியினர். கசுனிக்கு தெற்கே உள்ள சல்கர் மாவட்டத்தின் முழு பகுதியையும் இவர்கள் பரவியுள்ளனர். இவர்கள் பாரம்பரியமாக நிலத்தடி நீர்ப்பாசன அமைப்புகள், கட்டுமானம் மற்றும் பராமரிப்பில் அவர்களின் திறமைக்காக அறியப்பட்டார்கள். கசுனி மாகாணத்தில் அதிக அளவில் குவிந்துள்ளதால், இவர்கள் பாக்டியாவிலும் குறிப்பிடத்தக்க அளவில் உள்ளனர். 19 ஆம் நூற்றாண்டின் போது இவர்கள் கில்ஜிகளின் கிளர்ச்சியில் இணைந்தனர். மேலும் பலர் சிலகாலம் நாடுகடத்தப்பட்டனர்.சோவியத்–ஆப்கான் போரின் போது, அரகாத்-இ இசுலாமி கட்சியுடன் சிறிது காலம் இவர்கள் தங்களை இணைத்துக் கொண்டனர்.
# கௌர் அமைச்சகம்

**கௌர் அமைச்சகம்** (*Gaur ministry*) என்பது மத்தியப் பிரதேசத்தில் ஆகத்து 2004 முதல் பாபுலால் கெளர் அமைச்சரவையின் அமைச்சர்களின் பட்டியல் ஆகும். பாரதிய ஜனதா கட்சியின் தலைவரான பாபுலால் கெளர் 2003 திசம்பரில் மத்தியப் பிரதேச முதல்வராகப் பதவியேற்றார். இவரது அமைச்சின் அமைச்சர்களின் பட்டியல் இது.
# கௌர் அமைச்சகம்

## அமைச்சரவை அமைச்சர்கள்

- பாபுலால் கெளர் - முதல்வர்
- கௌரி சங்கர் ஷெஜ்வார்
- கைலாஷ் சாவ்லா
- ராகவ்ஜி
- தால் சிங் பிசேன்
- கோபால் பார்கவா
- கைலாஷ் விஜயவர்கியா
- சவுத்ரி சந்திரபன் சிங்
- நரேந்திர சிங் தோமர்
- குசும் மெஹ்டேலே
- ரமாகாந்த் திவாரி
- ஓம் பிரகாசு துர்வே
- கிம்மத் சிங் கோத்தாரி
- அர்ச்சனா சிட்னிஸ்
# கௌர் அமைச்சகம்

## மாநில அமைச்சர்

- அனூப் மிசுரா
- மீனா சிங்
- ஜெகதீஷ் முபெல்
- பத்ரிலால் யாதவ்
- பரசு சந்திர ஜெயின்
- கமல் பட்டேல்
- நரோத்தம் மிசுரா
- அஜய் விஷ்னோய்
- உமாசங்கர் குப்தா
- அந்தர் சிங் ஆர்யா
- இராம்பால் சிங்
# கௌர் அமைச்சகம்

## முன்னாள் அமைச்சர்கள்

- சிவநாராயண் ஜாகிர்தார்
- எர்னாம் சிங் இரத்தோர்
- திலீப் பட்டேரே
# கௌர் அமைச்சகம்

## மேலும் பார்க்கவும்

- மத்திய பிரதேச அரசு
- மத்தியப் பிரதேச சட்டமன்றம்
# மீனா சிங் (மத்தியப் பிரதேசம்)

**மீனா சிங்** (*Meena Singh*) மத்திய பிரதேசத்தில் உள்ள உமரியா மாவட்டத்தைச் சேர்ந்த இந்திய அரசியல்வாதி ஆவார். பாரதிய ஜனதா கட்சியைச் சேர்ந்த இவர் உமாரியா மாவட்டத்தில் உள்ள மன்பூர் சட்டமன்ற உறுப்பினராகத் தேர்ந்தெடுக்கப்பட்டார். 21 ஏப்ரல் 2020 அன்று முதல்வர் சிவராஜ் சிங் சவுகானின் அமைச்சரவையின் கீழ் மத்தியப் பிரதேசத்தின் பழங்குடியினர் நலத்துறை அமைச்சராக இவர் பதவியேற்றார்.
# கொச்சி மக்கள்

பன்சீர் மாகாணத்தில் பயணிக்கும் கொச்சி மக்கள் .]]  
அமைக்கப்பட்ட்டுள்ள கொச்சி நாடோடிகளின் கூடாரங்கள்.]]
**கொச்சிகள்** அல்லது **குச்சிகள்** ( *Kochis* ) என்பவர்கள் கில்ஜி இனத்தைச் சேர்ந்த பஷ்தூன் நாடோடிகள் ஆவர். இவர்கள் ஆப்கானித்தானின் தெற்கு, மேற்கு மற்றும் வடக்குப் பகுதிகளில் இவர்கள் சில சமயங்களில் **மால்தார்** என்றும் குறிப்பிடப்படுகின்றனர் ( பஷ்தூவில் மால்தார் என்றால் "மந்தை-உரிமையாளர்"). மிகவும் குறிப்பிடத்தக்க கில்ஜி கொச்சி பழங்குடியினரில் கரோட்டி, நியாசி, ஆந்தார், அககேல் மற்றும் நாசர், அக்மத்சாய் ஆகியோர் அடங்குவர்.  
2004 ஆம் ஆண்டில் வெளியிடப்பட்ட தேசிய பல்துறை மதிப்பீடு ஆப்கானித்தானில் சுமார் 2.4 மில்லியன் கொச்சிகள் இருப்பதாகவும், சுமார் 1.5 மில்லியன் (60%) மக்கள் நாடோடிகளாக உள்ளனர் என்றும் கூறுகிறது. கடந்த சில ஆண்டுகளில் வெள்ளம் மற்றும் வறட்சி போன்ற இயற்கை பேரழிவுகளால் 100,000 க்கும் மேற்பட்டோர் இடம்பெயர்ந்துள்ளனர்.
# கொச்சி மக்கள்

## வரலாறு

கொச்சிகள் வரலாற்றில் அரசியலில் இருந்து ஒதுங்கியே இருந்துள்ள்னர். ஏனெனில் அவர்கள் நாடோடிகள், ஆனால் ஆப்கானித்தானின் அரசியலமைப்பின் கீழ், இவர்களுக்கு பாராளுமன்றத்தில் பத்து இடங்கள் வழங்கப்பட்டன. ஆப்கானித்தான் அரசியலமைப்பில் (பிரிவு 14) வீட்டுவசதி, பிரதிநிதித்துவம் மற்றும் கல்விக்கான ஏற்பாடுகள் உட்பட கொச்சிகளின் நலனை மேம்படுத்துவதை நோக்கமாகக் கொண்ட விதிகள் எழுதப்பட்டுள்ளன. அகதிகளுக்கான ஐக்கிய நாடுகளின் ஆணையத்தின் கூற்றுப்படி, 30 ஆண்டுகால போருக்கு முன்னர், கொச்சிகள் நாட்டின் செம்மறி ஆடுகளில் 30 சதவிகிதத்தையும் மற்றும் பெரும்பாலான ஒட்டகங்களையும் பல ஆண்டுகளாக வைத்திருந்தனர். மேலும் இவர்கள் பெரும்பாலும் விலங்கு அறுப்பு, கம்பளி விநியோகத்திற்கு பொறுப்பானவர்கள். ஆப்கான் உணவான குரூட் மற்றும் நெய் போன்றவற்றின் மூலம் தேசிய பொருளாதாரத்திற்கும் உதவுகிறார்கள்.  
1880 களின் பிற்பகுதியில் இருந்து, கொச்சிகள் ஆப்கானித்தானின் மன்னர்களால் விரும்பப்பட்டனர். நாட்டின் வடக்குப் பகுதிகள் உட்பட ஆப்கானித்தான் முழுவதும் கோடை மேய்ச்சல் நிலங்களைப் பயன்படுத்துவதற்கு இவர்களுக்கு “பிர்மான்” அல்லது அரச அறிவிப்புகள் வழங்கப்பட்டன. தாலிபான் காலத்தில், கொச்சிகள் அவர்களின் தலைவர் முல்லா உமரின் முக்கியக் காரணியாகவும் ஆதரவாளராகவும் இருந்தனர். இதன் விளைவாக, வடக்கு இனக்குழுக்கள் ( கசாரா, தஜிக், உஸ்பெக்கியர் மற்றும் துருக்மெனியர்கள் ) கொச்சி மீது நீண்டகால அவநம்பிக்கை கொண்டுள்ளனர். கொச்சிகள் வடக்கு ஆப்கானித்தான் பகுதியை பூர்வீகமாகக் கொண்டவர்கள் என்றும், செங்கிஸ் கான் மற்றும் தைமூர் போன்ற பல வருட படையெடுப்பின் போது இவர்கள் தெற்கே தப்பித்து வந்ததாகவும் கூறுகிறார்கள்.  
ஆப்கானித்தானில் உள்ள ஐக்கிய நாடுகளின் உதவிக் குழுவால் கொச்சிகள் நாட்டின் மிகப்பெரிய பாதிக்கப்படக்கூடிய மக்களில் ஒன்றாக அடையாளம் காணப்பட்டுள்ளனர். ஆப்கானித்தானின் மக்கள்தொகை பெருகும்போது, கோடை மேய்ச்சல் நிலங்களில், மானாவாரி சாகுபடிக்காகவும், குடியேறிய சமூகங்களின் கால்நடைகளை மேய்வதற்காகவும் போட்டியிடுவது, மத்திய மற்றும் வடக்கு ஆப்கானித்தான் முழுவதும் நிலம் தொடர்பான மோதலை உருவாக்கியுள்ளது. வேறொருவரின் சொத்தை கடக்கும் ஒவ்வொரு விலங்குக்கும் தலை எண்ணும் கட்டணம் செலுத்துவது கொச்சிகளின் வாழ்க்கை முறைக்கு கடுமையான பொருளாதார பாதிப்பை ஏற்படுத்துகிறது. இது ஏற்கனவே அதிகரித்து வரும் அடிக்கடி ஏற்படும் வறட்சியை எதிர்த்துப் போராட வேண்டியுள்ளது. கரீபியன், ஆப்பிரிக்கா மற்றும் ஐரோப்பா உட்பட உலகின் பிற பகுதிகளிலும் பஷ்தூன் கொச்சியைச் சேர்ந்த சமூகங்கள் உள்ளன. பாக்கித்தானின், கைபர் பக்துன்க்வாவிலும் சில கொச்சிகள் காணப்படுகின்றன.
# கொச்சி மக்கள்

## பிரபலமான கலாசாரங்களில்

ஜேம்ஸ் ஏ. மைச்செனர் தனது 1963 ஆம் ஆண்டு புதினமான கேரவன்ஸில் கொச்சியின் வாழ்க்கையை விவரிக்கிறார். இது 1946 ஆப்கானித்தானில் நடப்பதாக எழுதப்பட்டது.
# இச்தாக்ரி

காற்றாலைகள் பற்றிய இச்தாக்ரியின் கணக்குதான் முதலில் அறியப்பட்டதாகும். இவர் புகழ்பெற்ற பயணி-புவியியலாளர் இப்னு அவ்கலை பயணத்தின் போது சந்தித்தார். மேலும் இப்னு அவ்கல் இவரது படைப்புகளை *கிதாப் அல்-சூரத் அல்-அர்ட்* என்ற தனது புத்தகத்தில் இணைத்தார்.
# இச்தாக்ரி

## இதனையும் காண்க

- இபின் கோர்தாத்பே
# அயோடோவளையயெக்சேன்

**அயோடோவளையயெக்சேன்** (*Iodocyclohexane*) என்பது C<sub>6</sub>H<sub>11</sub>I என்ற மூலக்கூற்று வாய்பாடால் விவரிக்கப்படும் ஒரு கரிம அயோடைடு சேர்மமாகும்.
# அயோடோவளையயெக்சேன்

## தயாரிப்பு

ஐதரசன் அயோடைடை வளையயெக்சீனுடன் சேர்த்து வினை புரியச் செய்தால் அயோடோவளையயெக்சேன் உருவாகிறது.  
வளையயெக்சேனுடன் அயோடோஃபார்ம் சேர்த்து வினைபுரியச் செய்தும் மாற்று தயாரிப்பு முறையில் அயோடோவளையயெக்சேனை தயாரிக்கலாம்.
# அயோடோவளையயெக்சேன்

## பண்புகள்

அயோடோவளையயெக்சேன் நிறமற்றது முதல் இலேசான சிவப்பு கலந்த மஞ்சள் நிறத்திலான சேர்மமாகும். எத்தனால், ஈதர் மற்றும் அசிட்டோன் ஆகிய கரைப்பான்களில் கரையக்கூடியதாகும்.
# அயோடோவளையயெக்சேன்

## பயன்கள்

ஆவி மீள்கொதிப்பு நிலையின் கீழ் இருமெத்தில்பார்மமைடில் உள்ள அரைல் மெத்தில் ஈதர்களின் மெத்தில் குழுநீக்கல் வினைகளில் அயோடோவளையயெக்சேன் சேர்மம் ஒரு வினையாக்கியாகப் பயன்படுத்தப்படுகிறது.
# அயோடின் முப்புளோரைடு ஈராக்சைடு

**அயோடின் முப்புளோரைடு ஈராக்சைடு** (*Iodine trifluoride dioxide*) என்பது IO<sub>2</sub>F<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் அயோடைடு சேர்மமாகும். முதன்முதலில் 1969 ஆம் ஆண்டில் ஏங்கல்பிரெக்ட்டும் பீட்டர்சியும் இணைந்து இச்சேர்மத்தை கண்டறிந்தார்கள்.
# அயோடின் முப்புளோரைடு ஈராக்சைடு

## தயாரிப்பு

மெட்டாபெரயோடிக் அமிலத்துடன் ஒலீயத்தைச் வினை புரியச் செய்தால் அயோடின் முப்புளோரைடு ஈராக்சைடு உருவாகிறது. நேரடியாக சூடுபடுத்தினாலோ அல்லது சூரிய ஒளிக்கு வெளிப்பட்டாலோ சிதைவடைகிறது.  
படிகநிலை மூலக்கூறுகள் இருமங்களாக காணப்படுகின்றன. 100°செல்சியசு வெப்ப நிலைக்கு மேலான வெப்பநிலையில் இது ஒருமமாக உள்ளது.
# அயோடின் முப்புளோரைடு ஈராக்சைடு

## வேதிப் பண்புகள்

அயோடின் முப்புளோரைடு ஈராக்சைடு சூடுபடுத்தப்பட்டால் சிதைவடையும்.
2IO<sub>2</sub>F<sub>3</sub> → 2IOF<sub>3</sub> + O<sub>2</sub>
# மலாக்ஸிஸ் டிஸ்காலர்

***மலாக்ஸிஸ் டிஸ்காலர்*** என்பது ஜான் லிண்ட்லியால் முதன்முதலில் விவரிக்கப்பட்ட லிலியோப்சிடாவைச் சேர்ந்த ஒரு இனமாகும், மலாக்ஸிஸ் டிஸ்காலர் மலாக்ஸிஸ் பேரினத்தையும், ஆர்கிடேசி குடும்பத்தையும் சேர்ந்ததாகும். ஆர்க்கிட் பூக்களின் வகையைச் சேர்ந்த இது இலங்கையை பூர்விகமாகக் கொண்டதாகும்.  
இது பொதுவாக ஊதா இலைகளையும் மஞ்சள் நிற பூக்களையும் கொண்டுள்ளது
# கேப்டன் மில்லர்

**கேப்டன் மில்லர்** (*Captain Miller*) 2024 இல் பொங்கல் வெளியீடாக வெளிவந்த காவிய- அதிரடித் திரைப்படம் ஆகும். அருண் மாதேசுவரன் இயக்கிய இப்படத்தை சத்ய ஜோதி படங்கள் தயாரித்திருந்தது. இப்படத்தில் தனுஷ் உடன் கன்னட நடிகர் சிவ ராஜ்குமார், பிரியங்கா அருள் மோகன், அதிதி பாலன், சுதீப் கிஷன், ஜான் கொக்கன் ஆகியோர் இணைந்து நடித்திருந்தனர்.
# கேப்டன் மில்லர்

## நடிகர்கள்

- தனுஷ் - அனலீசன்/கேப்டன் மில்லர்
- பிரியங்கா அருள் மோகன் - வேல்மதி
- சிவ ராஜ்குமார் - செங்கோலன்
- சுதீப் கிஷன் - இரஃபி
- அதிதி பாலன் - சகுந்தலா
# கேப்டன் மில்லர்

## நடிகர்கள்

### படப்பிடிப்பு

படமாக்கப்பட்டது.]]
திரைப்படத்தின் முதன்மை படப்பிடிப்பு 2022 செப்டம்பர் 21 அன்று வி. எம். சுடுடியோவில் தொடங்கப்பட்டது.
# கேப்டன் மில்லர்

## இசை

இத்திரைப்படத்தில் தனுஷ், ஜி. வி. பிரகாஷ் குமார் ஏழாவது தடவையாக இணைந்து பணியாற்றியுள்ளனர். ஜி. வி. பிரகாஷ் குமார் முதன் முறையாக இயக்குநர் அருண் மாதேசுவரன் உடன் இணைந்திருக்கிறார்.
# கேப்டன் மில்லர்

## இசை

### திரையரங்க வெளியீடு

இத்திரைப்படம் 2024 சனவரி 12 இல் தமிழர் திருநாளான பொங்கல் அன்று திரையரங்குகளில் வெளியிடப்பட்டது.
# கேப்டன் மில்லர்

## இசை

### திரையரங்க வெளியீடு

#### வெளியீடு

வெளியீடு உரிமையை லைக்கா நிறுவனம் பெற்றது.
# கேப்டன் மில்லர்

## எதிர்காலம்

இயக்குநர் அருண் மாதேஸ்வரன் ஒரு பேட்டியில் இக்கதையை அடிப்படையாகக் கொண்டு மூன்று பகுதியாக எடுக்கத் திட்டம் இருப்பதாகக் கூறியிருக்கிறார்.
# கோலா சபெத்தாங்

**கோலா சபெத்தாங்** அல்லது **போர்ட் வெல்ட்** (ஆங்கிலம்: *Kuala Sepetang*; மலாய்: *Kuala Sepetang*; சீனம்: 瓜拉十八丁; ஜாவி: كوالا سيڤيتڠ) என்பது மலேசியா, பேராக் மாநிலம், லாருட், மாத்தாங், செலாமா மாவட்டத்தில் (*Larut, Matang, Selama District*) அமைந்துள்ள ஒரு மீனவக் கிராமம் ஆகும். இந்தக் கிராமப்பகுதி ஒரு வரலாற்று வளாகமாகவும் அறியப்படுகிறது. இங்குதான் 1885-ஆம் ஆண்டில், மலாயாவின் முதல் தொடருந்து வழித்தடம் அமைக்கப்பட்டது.  
முன்பு இந்தக் கிராம நகர்ப்பகுதி போர்ட் வெல்ட் (ஆங்கிலம்: *Port Weld*; மலாய்: *Pelabuhan Weld*; சீனம்: 舊名砵威; ஜாவி: فورة ير) என்று அழைக்கப்பட்டது. ஒரு மீனவ கிராமமாகும்; இது தைப்பிங் நகரின் மேற்கே சதுப்பு நிலப் பகுதியில் அமைந்துள்ளது.  
கோலா சபெத்தாங் தொடக்கக் காலத்தில் ஒரு செழிப்பான மீனவக் கிராமமாக இருந்தது. மீனவர்கள் ரெபா ஆற்றின் (*Sungei Reba*) மறுகரையில் வசித்தனர். இந்தக் கிராமம் சங்கா ஆற்றின் (*Sungei Sangga*) முகத்துவாரத்தினால் சூழப்பட்டுள்ளது. இருபுறமும் சதுப்பு நிலங்கள் உள்ளன.
# கோலா சபெத்தாங்

## தைப்பிங் - போர்ட் வெல்ட் தொடருந்து வழித்தடம்

மலாயாவின் முதல் தொடருந்து வழித்தடம் என்பது தைப்பிங் - போர்ட் வெல்ட் தொடருந்து வழித்தடம் ஆகும்; 1885-ஆம் ஆண்டில் தோற்றுவிக்கப் பட்டது. 1880-ஆம் ஆண்டு சர் பெரடரிக் வெல்ட் (*Sir Frederick Weld*) என்பவர் நீரிணைக் குடியேற்றப் பகுதிகளின் ஆளுநராக மலாயாவுக்கு வந்தார். இவரின் பெயரில் தான் போர்ட் வெல்ட் நகருக்கும் பெயர் வைக்கப் பட்டது. அப்போதைய போர்ட் வெல்ட் துறைமுகம் இப்போது கோலா சபெத்தாங் (*Kuala Sepetang*) என்று அழைக்கப் படுகிறது.  
1881-ஆம் ஆண்டில் தைப்பிங் - போர்ட் வெல்ட் பகுதியில் ஈய வருமானம் அதிகமாக இருந்தது. அதனால் அதிகமாக வருமானத்தை ஈட்டலாம் என்று மலாயா ஆட்சி செய்த பிரித்தானியர்கள் கருதினார்கள். அப்போது பேராக் மாநிலத்தின் ஆங்கிலேய ஆளுநராக சர் இயூ லோ (*Sir Hugh Low*) இருந்தார். தைப்பிங்கிற்கும் போர்ட் வெல்ட்டிற்கும் தொடருந்து பாதை அமைக்கப் படுவதற்கு இவர் தான் முழுமூச்சாக செயல் பட்டார்.
# கோலா சபெத்தாங்

## தைப்பிங் - போர்ட் வெல்ட் தொடருந்து வழித்தடம்

### 13 கி.மீ. வழித்தடம்

தைப்பிங் - போர்ட் வெல்ட் இரயில் தொடருந்து போடுவதற்காகத் தமிழ்நாட்டில் இருந்து நூற்றுக் கணக்கான தமிழர்கள் கொண்டு வரப் பட்டார்கள். அந்தக் காலக் கட்டத்தில் இந்தியாவில் தொடருந்து பாதை நிர்மாணிப்புகள் தீவிரமாக இருந்தன. 1845-ஆம் ஆண்டில் மெட்ராஸ் இரயில்வே நிறுவனம் (*Madras Railway Company*) உருவானது. 1856-ஆம் ஆண்டிலேயே சென்னை இராயபுரத்தில் இருந்து வலஜாபேட்டை வரைக்கும் இரயில் ஓடிய காலக் கட்டம். அந்தச் சமயத்தில் தான் மலாயாவில் முதல் தொடருந்து பாதை போடப் பட்டது.  
1885-ஆம் ஆண்டு ஜுன் 1-ஆம் தேதி மலாயாவின் முதல் தொடருந்து பாதை திறக்கப்பட்டது. அதன் நீளம் 13 கிலோமீட்டர். கட்டுவதற்கு £ 7000 பவுண்டு பிடித்தது. கரடு முரடான காட்டுப் பாதைகளை வெட்டி இரயில் பாதையை அமைக்க மூன்று ஆண்டுகள் பிடித்தன. 1942-ஆம் ஆண்டில் தொடங்கிய இரண்டாம் உலகப் போரின் போது அந்தத் தொடருந்து பாதை சேதம் அடைந்தது.  
தைப்பிங் - போர்ட் வெல்ட் தொடருந்து பாதையில் இருந்த இரயில் தண்டவாளங்களை ஜப்பானியர்கள் பெயர்த்து எடுத்து; சயாம் மரண இரயில்பாதை கட்டுவதற்கு அனுப்பி வைத்தார்கள். இன்றைய நிலையில் அடையாளம் சொல்ல நான்கு மொழிகளிலும் எழுதப் பட்ட அறிவிப்புத் தூண் மட்டுமே உள்ளது. இப்போது அந்த போர்ட் வெல்ட் தொடருந்து நிலையம் ஒரு சீனரின் காபி கடையாக உள்ளது. அந்தக் கடையின் உரிமையாளர் தொடருந்து நிலையத்தின் அறிவிப்புத் தூணைப் பராமரித்து வருகிறார்.
# கோலா சபெத்தாங்

## மாத்தாங் சதுப்புநிலக் காடுகளின் காப்பகம்

கோலா சபெத்தாங் மலாக்கா நீரிணைக்கு அருகாமையில் இருப்பதால் கடல் உணவுக்காக நன்கு அறியப்பட்ட இடமாகும், மேலும் இங்குள்ள ஒரு கடையின் மேல் தளத்தில் ஆற்றை ஒட்டிய வகையில் வகையில் ஓர் உணவகம் உள்ளது. கோலா சபெத்தாங் அதன் சதுப்புநில பூங்காவிற்கும் நன்கு அறியப்பட்டதாகும்.  
இந்த இடம் மாத்தாங் சதுப்புநிலக் காடுகளின் காப்பகமாகவும் விளங்குகிறது (*Matang Mangrove Forest Reserve*); பொதுமக்களுக்கு ஒவ்வொரு நாளும் திறக்கப்பட்டுகிறது. சுற்றுலாப் பயணிகளின் வசதிக்காக சதுப்பு நிலத்தின் மீது ஒரு நடைபாதை கட்டப்பட்டு உள்ளது; அதே போல் ஆற்றங்கரையில்; சுற்றுலாப் பயணிகள் இரவு தங்குவதற்கு வாடகை அறைகளும் கட்டப்பட்டு உள்ளன.  
நிலையான முறையில் வளர்க்கப்படும் சதுப்புநிலங்கள் மற்றும் பாரம்பரிய கரியுலைகளைப் பயன்படுத்தி கரி உற்பத்தி செய்யப்படுகிறது. மீன்பிடி கிராமங்கள், கரி சூளைகள் மற்றும் சதுப்புநிலங்கள் தவிர, இரவில் மின்மினிப் பூச்சிகள் மற்றும் கழுகுகளைப் பார்க்க சதுப்புநில ஆற்றின் வழியாக படகுப் பயணங்களும் உள்ளன.
# கிளார்க் காப்கின்சு

**கிளார்க் காப்கின்சு** (*Clark Hopkins*) அல்லது **ராய் லீ** (*Roy Lee*) அமெரிக்க தொல்பொருள் ஆய்வாளர் ஆவார். இவர் அமெரிக்காவின் நியூயார்க்கு நகரத்தில், 1895 ஆம் ஆண்டு செப்டம்பர் மாதம் 16 ஆம் தேதியன்று பிறந்தார். 1976 ஆம் ஆண்டு இறந்தார். 1930 ஆம் ஆண்டுகளில் இவர் துரா யூரோபோசில் பிரெஞ்சு-அமெரிக்க கூட்டு அகழ்வாராய்ச்சிக்கு தலைமை தாங்கினார். பிற்காலத்தில் மிச்சிகன் பல்கலைக்கழகத்தில் கலை மற்றும் தொல்லியல் துறை பேராசிரியராக இருந்தார்.
# கிளார்க் காப்கின்சு

## சுயசரிதை

கிளார்க் காப்கின்சு யேல் பல்கலைக்கழகத்தில் சமசுகிருதம் மற்றும் ஒப்பீட்டு மொழியியல் பேராசிரியராக இருந்த எட்வர்ட் வாசுபர்ன் காப்கின்சு என்பவரின் மகன் ஆவார். காப்கின்சு யேல் (AB, 1917), ஆக்சுபோர்டு (ரோட்சு அறிஞர், 1919-1921; AB, 1921 மற்றும் AM, 1926) மற்றும் விசுகொன்சின் பல்கலைக்கழகம் (முனைவர் பட்டம், 1924) ஆகியவற்றில் படித்தார்.  
1926 ஆம் ஆண்டில் கிளார்க் காப்கின்சு தொல்பொருள் ஆய்வாளர் சூசன் எம். காப்கின்சு என்பவரை மணந்தார். மேலும் அவர்கள் நியூ கேவன் என்ற ஊருக்கு குடிபெயர்ந்தனர். 1928 ஆம் ஆண்டு கோடையில் சூசன் மற்றும் கிளார்க் காப்கின்சு இருவரும் உரோமில் உள்ள அமெரிக்கன் அகாடமி மற்றும் ஏதென்சில் உள்ள அமெரிக்கன் கிளாசிக்கல் ஆய்வுகள் பள்ளி ஆகியவற்றின் கோடைகால பள்ளிகளில் பயின்றார்கள். பின்னர் ஒலிந்தசில் அகழ்வாராய்ச்சியில் சேர்ந்தனர்.  
இவர் அரிசி நிறுவனம், யேல் மற்றும் மிச்சிகன் பல்கலைக்கழகத்தில் கற்பித்தார். இவர் 1927 ஆம் ஆண்டு முதல் 1928 ஆம் ஆண்டு வரை ஏதென்சில் படித்தார். 1928 ஆம் ஆண்டு முதல்1929 ஆம் ஆண்டு வரை துரா-யூரோபோசில் யேலின் அகழ்வாராய்ச்சியின் உதவி இயக்குநராக இருந்தார். 1931 ஆம் ஆண்டு முதல்1935 ஆம் ஆண்டு வரை இவர் அங்கு அகழ்வாராய்ச்சிக்கான கள இயக்குநராக இருந்தார். காப்கின்சு அமெரிக்க இராணுவத்தின் இருப்பு அதிகாரியாகவும் இருந்தார். இவர் முதலாம் உலகப் போரில் காலாட்படையின் 2வது லெப்டினன்டாகவும், இரண்டாம் உலகப் போரில் ஆறாவது சேவைக் கட்டளைப் பயிற்சிப் பிரிவில் மேசராகவும் பணியாற்றினார். பின்னர் மிச்சிகன் பல்கலைக்கழகத்தில் பாரம்பரிய கலை மற்றும் தொல்லியல் பேராசிரியராக இருந்தார்.  
கிளார்க் காப்கின்சு 1932 ஆம் ஆண்டு முதல் 1933 ஆம் ஆண்டு வரை அகழ்வாராய்ச்சி இயக்குநராக இருந்த துரா யூரோபோசு உடன் பணியாற்றியதற்காக இவர் மிகவும் பிரபலமானவர் ஆவார். யூத மற்றும் கிறித்தவக் கலையின் கருத்தாக்கங்களில் புரட்சியை ஏற்படுத்தும் இந்தக் கண்டுபிடிப்பின் விரிவான கணக்கை பல கட்டுரைகளிலும், மரணத்திற்குப் பிந்தைய படைப்பான *துரா-யூரோபோசின் கண்டுபிடிப்பு* 1979 ஆம் ஆண்டு வெளியிட்டார்.
<blockquote>*கனவு போல் இருந்தது! தெளிவான நீல வானம் மற்றும் வெற்று சாம்பல் பாலைவனத்தின் முடிவில்லாத இடத்தில், ஒரு அதிசயம் நிகழ்ந்தது. சலிப்பான பூமியிலிருந்து ஓவியங்களின் சோலை எழுந்தது.* </blockquote>பூர்வாங்க அகழ்வாராய்ச்சி அறிக்கையை காப்கின்சு இணைந்து எழுதியுள்ளார். இறுதி அறிக்கை 1956 ஆம் ஆண்டு கார்ல் கெர்மன் கிரேலிங் என்பவரால் வெளியிடப்பட்டது.  
கிளார்க் காப்கின்சு மிச்சிகன் பல்கலைக்கழகத்தின் சார்பாக ஈராக்கின் செலூசியாவில் கடைசியாக அகழாய்வு பிரச்சாரத்திற்கு தலைமை தாங்கினார்.
# கிளார்க் காப்கின்சு

## நூல் பட்டியல்

- துரா-யூரோபோசில் உள்ள கிறித்தவத் தேவாலயம், நியூ கேவன், 1934.
- துரா-யூரோபோசில் அகழ்வாராய்ச்சிகள். முதற்கட்ட அறிக்கைகள். ஆறாவது சீசன், 1932–1933.
- கோடிரிகே அவெக் எம்.ஐ. ரோசுடோவ்ட்செப், ஏ.ஆர். பெல்லிங்கர் மற்றும் சி.பி.வெல்சு.நியூ கேவன், 1936.
- கிளாசிக்கல் தொல்லியல் அறிமுகம்: கிரீட் மற்றும் கிரீசு. ஆன் ஆர்பர், 1950.
- டைகிரிசில் உள்ள செலூசியாவின் நிலப்பரப்பு மற்றும் கட்டிடக்கலை. ஆன் ஆர்பர், 1972.
- துரா-யூரோபோசின் கண்டுபிடிப்பு. நியூ கேவன், 1979.
# பொருள் நிலைகளின் பட்டியல்

பொருளும் அதன் உட்கூறுகளும் அழுத்தம், வெப்பநிலை போன்ற வெளிப்புற காரணிகளைப் பொறுத்து பல்வேறு முகங்களாக அல்லது பொருளின் நிலைகளாக ஒழுங்கமைகின்றன. இயல்பான வெப்பநிலை, அழுத்தங்களில், அணுக்கள் பொருளின் மூன்று மரபான திண்ம, நீர்ம, வளிம நிலைகளை உருவாக்குகின்றன:. சிக்கலான மூலக்கூறுகள் நீர்மப் படிகங்கள் போன்ற பல்வேறு இடைமுகங்களை உருவாக்கலாம், இவை நீர்ம,திண்ம நிலைகளுக்கு இடையில் பெயர்நிலைகளாக அமையும். உயர் வெப்பநிலை அல்லது வலுவான மின்காந்த புலங்களில் அணுக்கள் இயனியாக்கத்தால், மின்ம நிலையை உருவாக்குகின்றன.  
குறைந்த வெப்பநிலையில், திண்மப் பொருட்களின் மின்னன்கள் பொருளின் பல்வேறு மின்னன் நிலைகளை ஒழுங்கமைக்க முடியும், அதாவது மீக்கடத்துமை நிலை, இது தடையிலாத நிலையாக வரையறுக்கப்படுகிறது. காந்த நிலைகளான இரும்பியல் காந்தவியம், எதிர் இரும்பியல் காந்தவியம் ஆகியவை பொருளின் நிலைகளும் கருதப்படுகின்றன, இதில் மின்னன் அணுக்கருத் தற்சுழற்சிகள் வெவ்வேறு வடிவங்களில் ஒழுங்கமைக்கப்படுகின்றன. பொருளின் இத்தகைய நிலைகள் செறிந்த பொருள் இயற்பியலில் ஆய்வு செய்யப்படுகின்றன.  
சில விண்மீன்கள் தொடக்ககால புடவியில்(அண்டத்தில்) காணப்படும் முனைவு நிலைகளில், அணுக்கள் அவற்றின் கூறுகளாக உடைந்து, சில வகையான சிதைந்த பொருள் அல்லது குறுமன்( quark)பொருளாக உள்ளது. பொருளின் இத்தகைய நிலைகள் உயர் ஆற்றல் இயற்பியலில் ஆய்வு செய்யப்படுகின்றன.  
20 ஆம் நூற்றாண்டில், பொருளின் பண்புகளைப் பற்றி உருவாகியுள்ள கூடுதலான புரிதல் பொருளின் பல நிலைகளை அடையாளம் காண வழிவகுத்தது. இந்தப் பட்டியலில் சில குறிப்பிடத்தக்க எடுத்துக்காட்டுகள் உள்ளன.
# பொருள் நிலைகளின் பட்டியல்

## செவ்வியல் நிலைகள்

- **திண்மம்** : ஒரு திண்மம் ஒரு கொள்கலன் தேவையில்லாமல் ஒரு திட்டவட்டமான வடிவத்தையும் அளவையும் கொண்டிருக்கிறது. துகள்கள் ஒன்றுக்கொன்று மிக நெருக்கமாக அமைகின்றன.
- **உருவமற்ற திண்மம்** : அணுக்களின் நிலைகளின் தொலைதூர வரிசை இல்லாத ஒரு திடப்பொருள்.
- **படிகத் திண்மம்** : அணுக்கள், மூலக்கூறுகள் அல்லாத் இயனிகள் வழக்கமான வரிசையில் நிரம்பியிருக்கும் ஒரு திண்மம் ஆகும்.
- **செம்படிகம்** : அணுக்களின் நிலைகள் நெடுந்தொலைவு வரிசையைக் கொண்டிருக்கும் ஒரு திண்மம். ஆனால் இது மீண்டும் மீண்டும் வராத வடிவத்தில் இருக்கும்.
- இலாந்தவு கோட்பாட்டில் பல்லுருவப் பொருட்களின் வெவ்வேறு கட்டமைப்பு நிலைகள் வெவ்வேறு தனி நிலைகளாகக் கருதப்படுகின்றன.
- **நீர்மம்** : பெரும்பாலும் அமுக்க முடியாததே நீர்மம் ஆகும் . இது தன் கொள்கலனின் வடிவத்திற்கு இணங்கி அமையும். ஆனால் அழுத்தத்திலிருந்து கிட்டத்தட்ட தற்சார்பான நிலைத்த அளவை கொண்டிருக்கும்.
- **வளிமம்** : ஒரு சுருங்கக்கூடிய பாய்மம் ஆகும். ஒரு வளிமம் அதன் கொள்கலனின் வடிவத்தை எடுப்பது மட்டுமல்லாமல், கொள்கலனை நிரப்பி மேலும் விரிவடையும்.
- **இடைமுக நிலைகள்** : திண்மம், நீர்மத்திற்கு இடையில் உள்ள பொருளின் நிலைகள்.
- **நெகிழிப் படிகம்** : இது நீண்ட நெடு நிலை வரிசையைக் கொண்ட ஒரு மூலக்கூறு திண்மம் ஆகும். ஆனால் சுழலும் தற்சார்பைத் தக்கவைக்கும் தொகுதி மூலக்கூறுகளைக் கொண்டிருக்கும்.
- **நீர்மப் படிகம்** : இது நீர்மங்கள், படிகங்களுக்கு இடையில் உள்ள பண்புகள். பொதுவாக, ஒரு நீர்மம் போல் பாயும் படிகமாகும். ஆனால் நெடுந்தொலைவு நோக்குநிலை வரிசையை வெளிப்படுத்தும்.
- **மீ உய்யநிலை நீர்மம்** : போதுமான உயர் வெப்பநிலை, அழுத்தங்களில், நீர்ம, வளிமங்கள் இடையே உள்ள வேறுபாடு மறைந்துவிடும். இதுவே மீ உய்யநிலை நீர்மம் ஆகும்.
- **மின்மம்** : நடுநிலை அணுக்களால் ஆன வாயுக்களைப் போலன்றி, பிளாஸ்மாவில் கணிசமான எண்ணிக்கையில் இலவச எலக்ட்ரான்கள் மற்றும் அயனியாக்கம் செய்யப்பட்ட அணுக்கள் உள்ளன. இது காந்தப்புலங்கள் மற்றும் மின்னோட்டங்களை தானே உருவாக்கலாம். மேலும்ம் மின்காந்த விசைகளுக்கு வலுவாகவும் கூட்டாகவும் துலங்குகிறது.
# பொருள் நிலைகளின் பட்டியல்

## செவ்வியல் நிலைகள்

### செறிமங்கள், மீப்பாய்மங்கள், மீக்கடத்திகள்

- **போசு- ஐன்சுட்டைன் செறிமம்** : இதில் அதிக எண்ணிக்கையிலான போசான்கள் அனைத்தும் ஒரே குவைய நிலையில் அமைகின்றன. எனவே, இதன் விளைவாக இது ஒரு ஒற்றை அலை/துகள் ஆகும். இது தாழ் ஆற்றல் கொண்ட நிலையாகும். இது ஆய்வகங்களிலும் மிகத் தாழ்ந்த வெப்பநிலையில் மட்டுமே உருவாக்கப்படும். இது சுழி கெல்வின் அல்லது முழுச் சுழி கெல்வினுக்கு அருகில் இருக்க வேண்டும். சத்யேந்திர நாத் போசும் ஆல்பர்ட் ஐன்சுட்டைனும் 1920 களில் இத்தகைய நிலை இருப்பதை முன்கணித்துள்ளனர், ஆனால் எரிக் கார்னெல், கார்ல் இவைமன் ஆகியோரால் 1995 வரை இது கவனிக்கப்படவில்லை.
- **பெர்மியானியச் செறிமம்** : போசு-ஐன்சுட்டைன் செறிமத்தைப் போன்றது ஆனால் பெர்மியன்களால் ஆனது. இது பெர்மி-திராக் செறிமம் என்றும் அழைக்கப்படுகிறது. பாலியின் விலக்கு கொள்கை பெர்மியான்கள் ஒரே குவைய நிலைக்கு நுழைவதைத் தடுக்கிறது, ஆனால் ஓர் இணை பெர்மியன்கள் ஒன்றோடொன்று பிணைக்கப்பட்டு ஒரு போசான் போல நடந்து கொள்ளலாம், மேலும் இரண்டு அல்லது அதற்கு மேற்பட்ட இணைகள் கொடுக்கப்பட்ட மொத்த உந்தத்தின் குவைய நிலைகளை தடையின்றி கைப்பற்றும்.
- **மீக்கடத்துமை** : துல்லியமான சுழி மின்தடையுள்ள ஒரு நிகழ்வுளஆகும். இதன் ஒரு சிறப்பியல்பு உய்யநிலை வெப்பநிலைக்குக் கீழே குளிர்ச்சியடையும் போது சில பொருட்களில் ஏற்படும் காந்தப்புலங்களின் வெளியேற்றம் மிக்கடத்துமை உருவாக்குகிறது. மீக்கடத்துமை என்பது பல தனிம உலோகங்களின் தரை நிலை. மீக்கடத்திகள் பல வகைப்படும்:
- **மரபான மீக்கடத்தி** : ஒற்றை வரிசை அளவுருவுடன் BCS கோட்பாட்டால் விவரிக்கப்பட்ட ஒரு மீக்கடத்தி ஆகும்.
- **மரபு சாராத மீக்கடத்தி** : இது கூடுதல் சமச்சீர்மைகளை உடைக்கும் ஒரு மீக்கடத்தி ஆகும். இது எடுத்துக்காட்டாக, *d-* அலை அல்லது மும்மடங்கு மீக்கடத்தி, அல்லது ஒரு புல்டே–பெரெல்– இலார்க்கின்–ஓவ்சினிகோவ் மீக்கடத்தி ஆகும் .
- **இரும்பியல்காந்த மீக்கடத்தி: இவை** இரும்பியல்காந்தமும் மீக்கடத்துமையும் உள்ளார்ந்த கூட்டிணைவில் உள்ள மீக்கடத்திப் பொருட்களாகும்.
- **4e மின்னூட்ட மீக்கடத்தி** : இது மின்னன்கள் கூப்பர் இணைகளாக பிணைக்கப்படாமல் மின்னன்களின் நான்கு மடங்குகளாக பிணைக்கப்பட்டுள்ள ஒரு முன்மொழியப்பட்டுள்ள நிலையாகும்.
- **மீப்பாய்மம்** : முனைவு வெப்பநிலையில் ஒரு சில குளிர்ந்தண்ணியக்க நீர்மங்களால் அடையப்படும் ஒரு நிலையே மீப்பாய்ம நிலையாகும். இவை உராய்வு இல்லாமல் பாய முடியும். ஒரு மீப்பாய்மம் ஒரு திறந்த கொள்கலனின் பக்கத்திலும் வெளியேயும் பாயலாம். ஒரு சுழலும் கொள்கலனில் ஒரு மீப்பாய்மத்தை வைப்பது குவையச் சுழல்களை ஏற்படுத்தும்.
- **மீத்திண்மம்** : ஒரு மீப்பாய்மம் போலவே, ஒரு மீத்திண்மம் உராய்வு இல்லாமல் நகரும் ஆனால் ஒரு திண்ம வடிவத்தை தக்க வைத்துக் கொள்ளும்.
# பொருள் நிலைகளின் பட்டியல்

## செவ்வியல் நிலைகள்

### காந்த நிலைகள்

- **இரும்பியல் காந்தவியம்** : இது தன்னியல்பான காந்தமயமாக்கலுடன் கூடிய பொருளின் நிலை ஆகும்.
- **எதிர் இரும்பியல் காந்தவியம்** : அண்டைய தற்சுழல் ஒன்றுக்கொன்று எதிரிணையாக இருக்கும் நிகர காந்தமாக்கல் இல்லாத பொருளின் நிலை ஆகும்
- **இரும்பயல்காந்தவியம்**
- **மாற்றுக்காந்தவியம்**
- : தற்சுழல் அடர்த்தி அலை என்பது பருவமுறையில் குறிகையேற்றமுறும் ஓரமொழுங்கமைவு நிலை ஆகும்.
- **சுருள்காந்தவியம்**
- **தற்சுழல் கண்ணாடி** : இது தற்போக்குப் பான்மையுள்ள ஒரு காந்த நிலை ஆகும்.
- **குவையத் தற்சுழல் நீர்மம்** : குவையத் தற்சுழல்கள் ஊடாடும் அமைப்பில் உள்ள ஓர் ஒழுங்கற்ற நிலை ஆகும். மற்ற ஒழுங்கற்ற நிலைகளைப் போலல்லாமல், இது தன் ஒழுங்கின்மையை மிகத் தாழ்வான வெப்பநிலையில் பாதுகாக்கிறது.
# பொருள் நிலைகளின் பட்டியல்

## செவ்வியல் நிலைகள்

### மின்னன் ஒழுங்கமை நிலைகள்

- **இரும்பியல் மின்முனைமை** : இது தன்னியல்பான மின்முனைமையுள்ள பொருளின் நிலை ஆகும்.
- **எதிர் இரும்பியல் மின்முனைமை** : இது அருகருகே உள்ள மின் இருமுனைகள் எதிரெதிர் திசைகளை நோக்கி அமையும் பொருளின் நிலை ஆகும்.
- **மின்னூட்ட ஒழுங்குபடுத்துதல்**
- **மின்னூட்ட அடர்த்தி அலை** : மின்னூட்ட அடர்த்தி அலை என்பது பருவமுறையில் மாற்றமுறும் ஓர் ஒழுங்கு நிலை ஆகும்.
# பொருள் நிலைகளின் பட்டியல்

## செவ்வியல் நிலைகள்

### பொருளின் இடத்தியல்(Topological)வகை நிலைகள்

- **வையச் சட்டக நிலை** : இது அளவீடு செய்யப்பட்ட சட்டக எதிர்ப்பைக் கொண்ட பொருளின் இடத்தியல் நிலை ஆகும். ==  
- **பகவுக் குவையச் சட்டக நிலை** : இது பகுதியளவு மின்னூட்டப்பட்ட அரைத் துகள் கொண்ட ஒரு நிலை ஆகும். சட்டகத் தடை, தடைக் குவையப் பகவு மடங்குகளில் அளவிடப்படுகிறது.
- **குவையத் தற்சுழல் சட்டக நிலை** : குறைந்த ஆற்றலைச் சிதறடித்து குறைந்த வெப்பத்தை உருவாக்கும் மின்னன் கருவிகளின் வளர்ச்சிக்கு வழி வகுக்கும் ஒரு கோட்பாட்டு நிலையாகும். இது பொருளின் குவையச் சட்டக நிலையின் கொணர்வாகும்.
- **குவையப் பிறழ்மைச் சட்டக நிலை** : வெளிப்புற காந்தப்புலம் இல்லாவிட்டாலும் கூட குவையச் சட்டகத் தடையின் அளவைக் கொண்டிருக்கும் நிலையாகும்.
- **இடத்தியல் மின்காப்பி:** இது ஒரு பொருள் தன் உட்புறம் மின்காப்பியாகவும், அதே நேரத்தில் இதன் மேற்பரப்பு ஒரு மின் கடத்தியாக செயல்படும் நிலையாகும்.
- **குவையச் சட்டகவணி மின்காப்பி** : இது பகுமைக் குவைய இருப்பு நிலையை ஒரு சட்டக மின்னன்களுக்குப் பொதுமைப்படுத்தும் நிலையாகும்.
- **Berezinskii-Kosterlitz-Thouless பொருள்நிலை** : வரம்பற்ற சுழல்-ஆன்டிவர்டெக்ஸ் ஜோடிகளைக் கொண்ட ஒரு 2D நிலை.
- **சரவகை நிகர நீர்மம்** : இந்த நிலையில் உள்ள அணுக்கள் ஒரு திரவம் போன்ற நிலையற்ற ஏற்பாடுகளைக் கொண்டுள்ளன, ஆனால் ஒட்டுமொத்த வடிவத்தில், திடப்பொருளைப் போல இன்னும் சீரானவை.
- இடத்தியல் செம்பொன்மங்கள்:
- **வெயில் செம்பொன்ம நிலை**
- **திராக் செம்பொன்ம நிலை**
- **இடத்தியல் மீக்கடத்தி**
# பொருள் நிலைகளின் பட்டியல்

## செவ்வியல் நிலைகள்

### கடத்துமை வழி வகைப்பாடு

பொருள்களின் பொன்ம, மின்காப்பீடு மின்கடத்துமை மாற்றத்தால், பொருளின் வெவ்வேறு குவைய நிலைகளாக, பொருட்களின் பொன்ம, காப்பு நிலைகள் கருதப்படலாம். பொருட்களை அவற்றின் பெர்மி மேற்பரப்புநிலை, சுழி வெப்பநிலையில் நேர்மின் கடத்துமை ஆகியவற்றின் வழியாக பின்வருமாறு வகைப்படுத்தலாம்:  
- **பொன்மம்** :
- **பெர்மி நீர்மம்** : இது பெர்மி மேற்பரப்பில் நன்கு வரையறுக்கப்பட்ட பகுதித் துகள் நிலைகளைக் கொண்ட பொன்மம் ஆகும்.
- **அற்பெர்மி நீர்மம்** : இதுமரபுக்கு மாறான பண்புகள் கொண்ட பல்வேறு பொன்ம நிலைகளைக் குறிக்கும்.
- **மின்காப்பி**
- **பட்டை மின்காப்பி** : இது மின்னன் கதிர்நிரலில் உள்ள அலைப்பட்டைஇடைவெளி காரணமாக மின்கடத்தாத மின்காப்பி ஆகும்
- **மோட் மின்காப்பி** : இது மின்னன்களுக்கிடையேயான ஒழுங்கின்மை காரணமாக மின்கடத்தாத மின்காப்பி ஆகும்.
- **ஆண்டர்சன் மின்காப்பி** : இது ஒழுங்கிலாத தூண்டல் குறுக்கீட்டு விளைவுகளால் மின்கடத்தாத மின்காப்பி ஆகும்.
- **மின்னூட்டப் பரிமாற்ற மின்காப்பிகள்**
# பொருள் நிலைகளின் பட்டியல்

## செவ்வியல் நிலைகள்

### கலவை நிலைகள்

- **காலப் படிகங்கள்** : இது ஒரு பொருள் அதன் மிகக் குறைந்த ஆற்றல் நிலையில் கூட இயக்கத்தைக் கொண்டிருக்கும் பொருளின் நிலை ஆகும்.
- **பொருளின் மறைக்கப்பட்ட நிலைகள்** : இவை அடைய முடியாத அல்லது வெப்பச் சமநிலையில் இல்லாத நிலைகள் ஆகும். ஆனால், இவை ஒளிக்கிளர்வு வழி தூண்டப்படலாம்.
- **சங்கிலி-உருகிய நிலை** : பொட்டாசியம் போன்ற பொன்மங்கள், அதிக வெப்பநிலை, அழுத்தத்தில், திண்மம், நீர்மம் இரண்டின் பண்புகளையும் கொண்டுள்ளன.
- **விக்னர் படிகம்** : இது குறைந்த அடர்த்தி மின்னன்களின் படிக நிலை ஆகும்.
- அறுபடிக
- **இரும்பியல் மீண்மை நிலை**
# பொருள் நிலைகளின் பட்டியல்

## உயர் ஆற்றல் நிலைகள்

- **சிதைந்த பொருள்** : இது மிக உயர் அழுத்தத்தின் கீழ் உள்ள பொருளும் பாலியின் விலக்கு கொள்கை பின்பற்றும் பொருளின் நிலையும் ஆகும்.
- **மின்னன் சிதைந்த பொருள்** : இது வெண்குறுமீன்<nowiki/>களுக்குள் காணப்படுகிறது. மின்னன்கள் அணுக்களுடன் பிணைக்கப்பட்டுள்ளன, ஆனால் அருகிலுள்ள அணுக்களுக்கு இவைமாற முடியும்.
- **நொதுமி சிதைந்த பொருள்** : நொதுமி விண்மீன்களில் காணப்படுகிறது. பரந்த புவியீர்ப்பு அழுத்தம் துகள்களை மிகவும் வலுவாக அழுத்துகிறது. இதனால் மின்னன்கள் தலைகீழ் பீட்டா சிதைவு வழியாக முன்மிகளுடன் இணைய வற்புறுத்தப்படுகின்றன, இதன் விளைவாக நொதுமிகளின் மீ அடர்த்திக் கூட்டமைப்பு ஏற்படுகிறது. (பொதுவாக ஒரு அணுக்கருவுக்கு வெளியே உள்ள விடுபட்ட நொதுமிகள் பதினைந்து மணித்துளிகளுக்கும் குறைவான அரை ஆயுளுடன் சிதைந்துவிடும். ஆனால் ஒரு நொதுமி விண்மீனில், அணுவின் உட்கருவைப் போல, பிற விளைவுகள் நொதுமிகளை நிலைப்படுத்துகின்றன.)
- **வியனிலைப் பொருள்** : இது தோல்மன்-ஓப்பன்கைமர்-வோல்காப் எல்லைக்கு (தோராயமாக 2-3 சூரியப் பொருண்மைகள் ) அருகில் இருக்கும் சில நொதுமி விண்மீன்களுக்குள் இருக்கும் ஒரு வகை குறுமன் பொருள் ஆகும்.. உருவானவுடன் தாழ் ஆற்றல் நிலைகளில் இது நிலையாக இருக்கலாம்.
- **குறுமன் பொருள்நிலை** : குறுமன்களும் பசையன்களும் உள்ளடங்கிய விடுபடுதலின் அளவுகளும் பொருளின் சில புது கருதுகோள் நிலைகளும்
- **வண்ணக் கண்ணாடி செறிமம்**
- **வண்ண மீக்கடத்துமை**
- **குறுமன்-பசையன் மின்மம்** : இது குறுமன்கள் விடுபட்டு தற்சார்பாக நகரக்கூடிய ஒரு நிலை (நிலைத்த துகள்களாக பிணைக்கப்படுவதை விட, அல்லது ஒரு குவைய இணைசிறைப்பில் ஒன்றோடொன்று பிணைக்கப்படுவதை விட, விசையைச் செலுத்தி ஆற்றலைச் சேர்த்து இறுதியில் மற்றொரு குறுமனாக உறுதிப்படுத்துகிறது) ஆகும். பசையன்கள்(gluons) (குறுமன்களை(quarks ) ஒன்றாக இணைக்கும் வலுவான விசையைக் கடத்தும் துகள்கள்) துகள் முடுக்கிகளிலோ அல்லது நொதுமி விண்மீன்களுக்குள்ளோ சிறிது நேரம் நிலவ வாய்ப்புள்ளது.
- பெருவெடிப்பிற்குப் பிறகு 10 <sup>-35</sup> நொடி வரை, புடவியின்(அண்டத்தின்) ஆற்றல் அடர்த்தி மிக அதிகமாக இருந்தது. வலுவான, நலிவான, மின்காந்த,ஈர்ப்பு ஆகிய நான்கு விசைகளும் ஒரே விசையாக ஒன்றிணைந்திருந்ததாகக் கருதப்படுகிறது. இந்த நேரத்தில் பொருளின் நிலை தெரியவில்லை. பிரபஞ்சம் விரிவடையும் போது, வெப்பநிலை மற்றும் அடர்த்தி குறைந்து, ஈர்ப்பு விசை பிரிக்கப்பட்டது, இது சமச்சீர் முறிவு எனப்படும்.
# தையோசுபைரோசு இரிவவுகானி

**தையோசுபைரோசு இரிவவுகானி** (*Diospyros revaughanii*) என்பது எபினேசியே (கருங்காலி) குடும்பத்தில் உள்ள ஒரு அரிய வகை மரமாகும்.  
மேற்கு இந்தியப் பெருங்கடலில் மொரிசியசு தீவில் காணப்படும் கருங்காலி மரத்தின் பல இனங்களில் இந்த மரம் ஒன்றாகும்.
# தையோசுபைரோசு இரிவவுகானி

## விளக்கம்

இது 4 மீ உயரம் வளரும் குட்டையான தொடர்பசுமை தழைசெறிந்த மரமாகும். தடிமனான பெரிய இலைகள் செவ்வகம் அணுக்கமான வட்ட வடிவில் அமைகின்றன.
# அரங்கநாயகி

**அரங்கநாயகி** (ஆங்கிலம்: **Ranganayaki**, சமஸ்கிருதம்: रङ्गनायकी, romanized: Raṅganāyakī, பொருள்:'ரங்கநாதரின் மனைவி'), ஒரு இந்து தெய்வம் ஆவார். **தாயார்** என்று அடைமொழியிட்டு அழைக்கப்படும் இவர், ஸ்ரீரங்கத்தில் உள்ள ஸ்ரீ ரங்கநாதசுவாமி கோவிலின் முதன்மையான பெண் தெய்வம் ஆவார். அவள் ஸ்ரீரங்கத்தின் வழிபாட்டு தெய்வமும் விஷ்ணுவின் அவதாரமுமான ரங்கநாதரின் மனைவி. லட்சுமியின் அவதாரமான இவரை **ரங்கநாயகி நாச்சியார்** என்றும் **பெரிய பிராட்டி** என்றும் அழைப்பர்.  
ரங்கநாயகி ஸ்ரீரங்கத்து மக்களாலும், வைணவர்களாலும் பெரிதும் போற்றப்படும் தெய்வமாவார். ஸ்ரீ வைஷ்ணவ சம்பிரதாயத்தின்படி இவர் அரங்கநாதருக்கு இணையாகக் கருதப்படுகிறார். தெய்வீக தம்பதியினரை வழிபடுவதற்கான வழிமுறைகளின் முதலும் முடிவுமாகக் கருதப்படுபவர்.
# ஏ. நல்லசிவன்

**ஏ. நல்லசிவன்** (22, பெப்ரவரி, 1922 - 20, யூலை, 1997) என்பவர் இந்திய அரசியல்வாதியும், தமிழ்நாட்டிலிருந்து இந்திய நாடாளுமன்ற மாநிலங்களவைக்கு தேர்ந்தெடுக்கப்பட்ட உறுப்பினரும் ஆவார். இவர் இந்திய மார்க்சியப் பொதுவுடமைக் கட்சி கட்சியின் சார்பாக மாநிலங்கலவைக்கு தேர்ந்தெடுக்கப்பட்டவர் ஆவார். இவர் 1981 இல் அக்கட்சியில் மாநிலத் செயலாளராக இருந்தவராவார்.
# ஏ. நல்லசிவன்

## துவக்க கால வாழ்க்கை

ஏ. நல்லசிவன் தமிழ்நாட்டின், திருநெல்வேலி மாவட்டம், அம்பாசமுத்திரம் அருகே உள்ள பிரம்மதேசம் என்ற ஊரில் 22, பெப்ரவரி, 1922 அன்று ஒரு சைவக் குடும்பத்தில் பிறந்தார். 1981 ஆம் ஆண்டு மார்சிய பொதுவுடமைக் கட்சியின் மாநிலத் (தமிழ்நாடு) தலைவராக தேர்ந்தெடுக்கப்பட்டார். 1999 இல் கட்சியில் அரசியல் தலைமைக் குழு உறுப்பினராக ஆனார். 1989 இல் மாநிலங்களவை உறுப்பினராகத் தேர்ந்தெடுக்கப்பட்டார்.
# மானோங்

**மானோங்** (ஆங்கிலம்: *Manong*; மலாய்: *Manong*) என்பது மலேசியா, பேராக் மாநிலம், கோலாகங்சார் மாவட்டத்தில் (*Kuala Kangsar District*) அமைந்துள்ள ஒரு சிறுநகரம் ஆகும். பேராக் ஆற்றின் கரையோரத்தில் அமைந்துள்ள நகரம், பேராக் மாநிலத்தின் அரச நகரமான கோலாகங்சார் பெருநகரத்தில் இருந்து 26 கி.மீ. தொலைவில் உள்ளது.  
உலு கெனாஸ் நீர்வீழ்ச்சி (*Ulu Kenas*) போன்ற பல சூழல் சுற்றுலா தலங்களுடன், இந்த நகரம் சில பழைய கடை கட்டிடங்களுடன் மிகவும் அமைதியான சூழ்நிலையைக் கொண்டுள்ளது. இந்த நகரத்தில் வாழும் மக்களுக்கு பேராக் ஆறு இன்றும் ஒரு முக்கியப் போக்குவரத்து அமைப்பாக உள்ளது.
# மானோங்

## இயற்கை சூழல்

மானோங் நகரில் லதா உலு கெனாஸ் நீர்வீழ்ச்சி, குவார் நீர்வீழ்ச்சி (*Lata Guar*), பத்து பெச்சா நீர்வீழ்ச்சி (*Lata Pecah Batu*) மற்றும் உலு செலியாங் நீர்வீழ்ச்சி (*Lata Ulu Jeliang*) போன்ற பல அடுக்கு நீர்வீழ்ச்சிகள் உள்ளன.  
பாடாங் ராகுட் (*Padang Ragut*) எனும் குவார் நீர்வீழ்ச்சி; இயற்கை ஆர்வலர்கள் மற்றும் இயற்கை புகைப்பட ஆர்வலர்களுக்கு ஒரு சுவாரஸ்யமான இடமாகத் திகழ்கின்றது. மலைகளுடன் கூடிய பசுமையான வயல்வெளியைப் பின்னணியாகக் கொண்ட இந்த நகரம், நியூசிலாந்து நாட்டில் இருப்பது போன்ற உணர்வை ஏற்படுத்துவதாகவும் அறியப்படுகிறது.  
கம்போங் ஆரா பஞ்சாங் (*Kampung Ara Panjang*) எனும் கிராமப் பகுதியில் ஆரா பாஞ்சாங் எனும் வெந்நீர் ஊற்று உள்ளது. இது பிரதான சாலையில் இருந்து சுமார் 4 கி.மீ. தொலைவில் அமைந்துள்ளது. இதுவே கோலாகங்சார் மாவட்டத்தில் அமைந்துள்ள ஒரே வெந்நீர் ஊற்றாகும். கழிப்பறைகள், ஓய்வறைகள், கடைகள் மற்றும் குளியல் குளங்கள் போன்ற பல வசதிகள் அங்கு வழங்கப்படுகின்றன.
# யதுநந்தன் கல்லூரி, திக்வாரா

**ஒய். என். கல்லூரி** என்று அழைக்கப்படும் **யதுநந்தன்** **கல்லூரி** (*Yadunandan College, Dighwara*) பீகாரில் திக்வாராவில் உள்ள ஒரு பட்டப்படிப்பு கல்லூரி ஆகும். இது ஜெய் பிரகாசு பல்கலைக்கழகத்தின் ஒரு அங்கமாகும். இக்கல்லூரி, கலை மற்றும் அறிவியலில் இடைநிலை மற்றும் மூன்றாண்டு பட்டப் படிப்பை வழங்குகிறது.
# யதுநந்தன் கல்லூரி, திக்வாரா

## வரலாறு

இக்கல்லூரி 1966 ஆம் ஆண்டு நிறுவப்பட்டது.
# யதுநந்தன் கல்லூரி, திக்வாரா

## துறைகள்

- கலைகள்
- இந்தி
- உருது
- ஆங்கிலம்
- தத்துவம்
- பொருளாதாரம்
- அரசியல் அறிவியல்
- வரலாறு
- நிலவியல்
- அறிவியல்
- கணிதம்
- இயற்பியல்
- வேதியியல்
- விலங்கியல்
- தாவரவியல்
# ஆஸ்கி-வில்சன் பல்லுறுப்புக்கோவைகள்

கணிதத்தில், **ஆஸ்கி-வில்சன் பல்லுறுப்புக்கோவைகள்**(*Askey–Wilson polynomials*) என்பது q- வில்சன் பல்லுறுப்புக்கோவைகள் என அழைக்கப்படுகிறது. இவை ஆஸ்கி என்பார் அறிமுகப்படுத்திய செங்குத்து பல்லுறுப்புக்கோவைகளின் வகையாகும். வில்சன் பல்லுறுப்புக்கோவைகளின் q-ஒப்புமைகளாகும் . ஆஸ்கி திட்டத்தில் விவரிக்கப்பட்டுள்ள சிறப்பு அல்லது கட்டுப்படுத்தும் நிகழ்வுகளாக 1 மாறியில் உள்ள பல செங்குத்து பல்லுறுப்புக்கோவைகள் அடங்கும். ஆஸ்கி-வில்சன் பல்லுறுப்புக்கோவைகள் என்பது மெக்டொனால்டு பல்லுறுப்புக்கோவைகளின் (அல்லது கூர்ன்விண்டர் பல்லுறுப்புக்கோவைகள் ) வகையின் (குறைக்கப்படாத அபைன் மூலங்களின அமைப்புக்கான சிறப்பு வகை), மற்றும் அவற்றின் 4 அளவுருக்கள் ,, , , ஆகியவை இந்த மூலங்கள் அமைப்பின் மூலங்கள் 4 மையத்திற்கு ஒத்திருக்கும.மற்றும் அவற்றின் }ஆகியவை இந்த மூலங்கள் அமைப்பின் மூலங்கள் 4 மையத்திற்கு ஒத்திருக்கும்.
அவை கீழே உள்ளவாறு வரையறுக்கப்பட்டுள்ளன  
:<math>p_n(x) =
p_n(x;a,b,c,d\mid q) :=
a^{-n}(ab,ac,ad;q)_n\;_{4}\phi_3 \[\begin{matrix}
q^{-n}&abcdq^{n-1}&ae^{i\theta}&ae^{-i\theta} \\
ab&ac&ad \end{matrix}
; q,q \] </math>  
இங்கு என்பது அடிப்படை மீபெருக்கல் சார்பு, , மற்றும் என்பது*q*போச்சம்மர் குறியீடு. ** ஆஸ்கி-வில்சன்சார்புகள்** என்பது தொகை இல்லா மதிப்புகளுக்கு பொதுமைப் படுத்தப்பட்டது..
# ஆஸ்கி-வில்சன் பல்லுறுப்புக்கோவைகள்

## நிரூபணம்

:<math>p_n(\cos{\theta}) = p_n(\cos{\theta};a,b,c,d\mid q)</math>
என்பது தெரிந்ததால் மட்டுமே இம் முடிவை நிரூபிக்க முடியும்.  
*q*-போச்சமர் குறியீட்டின் வரையறையைப் பயன்படுத்துதல்  
:<math>p_n(\cos{\theta})=
a^{-n}\sum_{\ell=0}^{n}q^{\ell}\(abq^{\ell},acq^{\ell},adq^{\ell};q\)_{n-\ell}\times\frac{\(q^{-n},abcdq^{n-1};q\)_{\ell}}{(q;q)_{\ell}}\prod_{j=0}^{\ell-1}\(1-2aq^j\cos{\theta}+a^2q^{2j}\)</math>  
which leads to the conclusion that it equals
இதில் φ என்பது ஒரு அடிப்படைமீபெருக்கல் சார்பு, x = cos θ, மற்றும் (,,,)n என்பது q -போச்சமர் குறியீடு . ஆஸ்கி-வில்சன் சார்புகள் n இன் ஒருங்கிணைந்த மதிப்புகளுக்கு பொதுமைப்படுத்தலாகும்.  
:<math>a^{-n}(ab,ac,ad;q)_n\;_{4}\phi_3 \[\begin{matrix}
q^{-n}&abcdq^{n-1}&ae^{i\theta}&ae^{-i\theta} \\
ab&ac&ad \end{matrix}
; q,q \] </math>
# ஜெய பிரகாசு மகளிர் கல்லூரி

**ஜே. பி. எம்.** என்று அழைக்கப்படும் **ஜெய பிரகாசு மகளிர் கல்லூரி** (*Jai Prakash Mahila College*), பீகாரில் உள்ள சாப்ராவில் அமைந்துள்ளது. இது ஜெய பிரகாசு பல்கலைக்கழகத்தின் ஒரு அங்கமாகும். இக்கல்லூரி கலை மற்றும் அறிவியலில் இடைநிலை மற்றும் மூன்றாண்டு பட்டப் படிப்பை வழங்குகிறது.
# ஜெய பிரகாசு மகளிர் கல்லூரி

## வரலாறு

இக்கல்லூரி 1955ஆம் ஆண்டு நிறுவப்பட்டது.
# டி. என். மனோகரன்

**டி. என். மனோகரன்** (T N Manoharan) ஒரு பட்டய கணக்காளர் மற்றும் இந்திய பட்டய கணக்காளர்கள் நிறுவனத்தின் (ICAI) முன்னாள் தலைவர் ஆவார். இந்தியாவின் நான்காவது பெரிய பொதுத்துறை வங்கியான கனரா வங்கியின் முன்னாள் தலைவர் ஆவார்.  
மனோகரன் NDTV Profit இலும் CNN IBN "Indian of the Year 2009" இலும் இருந்து "பிசினஸ் லீடர்ஷிப் விருது" பெற்றுள்ளார். 2010 ஆம் ஆண்டில், வர்த்தகம் மற்றும் தொழில் துறையில் அவரது சிறந்த பங்களிப்பிற்காக இந்திய அரசால் பத்மஸ்ரீ விருது வழங்கி கௌரவிக்கப்பட்டார்.
# பார்லேரியா போபோவீ

**பார்லேரியா போபோவீ** (தாவர வகைப்பாட்டியல்: *Barleria popovii*) என்பது முண்மூலிகைக் குடும்பம் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "பார்லேரியா" பேரினத்தில், 303 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரம், மிக அருகிய தாவரங்களில் ஒன்றாகும். ஏமன் நாட்டின் அகணிய தாவரமாகும். இதன் வாழிடம், வெப்ப மண்டல, துணை வெப்ப மண்டல காடுகள் ஆகும்.
# கோபா தீவு

**கோபா தீவு** (*Koba Island*) என்பது அரபுரா கடலில் உள்ள அரு தீவுகளில் உள்ள ஒரு தீவு ஆகும். இது இந்தோனேசியாவின் மலுகு மாகாணத்தில் அமைந்துள்ளது. இதன் பரப்பளவு 1723 சதுர கிலோமீட்டர் ஆகும். தீவுக்கூட்டத்தில் உள்ள மற்ற முக்கிய தீவுகள் தனஹ்பேசர்(வோகம் என்றும் அழைக்கப்படுகிறது), கோப்ரூர், கோலா, மைக்கூர் மற்றும் டிராங்கன் ஆகியவை ஆகும்.
# மால்பிகியால்சு

'' ( மால்பிகியாசியே )]]
**மால்பிகியால்சு** (தாவர வகைப்பாட்டியல்:**Malpighiales** என்பது தாவர வரிசைகளில் ஒன்றாகும். இவ்வரிசை ஏற்றுக் கொள்ளப்பட்ட பூக்கும் தாவர வரிசைகளில் ஒன்றாகும். இதனுள் சுமார் 36 குடும்பங்களும், 16,000-க்கும் மேற்பட்ட இனங்களும் அடங்கியுள்ளன. சுமார் 7.8% மெய்இருவித்திலிகளை கொண்ட பூக்கும் தாவரங்களின் மிகப்பெரிய வரிசையாகும். வரிசை மிகவும் மாறுபட்டது, வில்லோ, வயலட், பாய்ன்செட்டியா, மான்சினீல், ராஃப்லேசியா மற்றும் கோகோ தாவரங்கள் போன்ற வேறுபட்ட தாவரங்களைக் கொண்டுள்ளது. மேலும் மூலக்கூறு தாவர மரபுச் சான்றுகளைக் கொண்டே அடையாளம் காண இயலும். இது தாவர உருவ அமைப்பை மட்டுமே அடிப்படையாகக் கொண்ட எந்த வகைப்பாடு அமைப்புகளின் பகுதியாக இல்லை. மூலக்கூறு கடிகார கணக்கீடுகள் சுமார் 100 மில்லியன் ஆண்டுகளுக்கு முன்பு என்ற தண்டு குழுவின் தோற்றம், மால்பிகியால்சு தோற்றம் என மதிப்பிடுகிறது.
# மால்பிகியால்சு

## வகைப்படுத்துதல்

இந்த வரிசையிலுள்ள எந்தக் கிளைகளுக்கு, குடும்பத்தின் வகைபிரித்தல் தரம் வழங்கப்படுகிறது. APG III அமைப்பில், 35 குடும்பங்கள் அங்கீகரிக்கப்பட்டன. Medusagynaceae, Quiinaceae, Peraceae, Malesherbiaceae, Turneraceae, Samydaceae மற்றும் Scyphostegiaceae ஆகியவை மற்ற குடும்பங்களாக ஒருங்கிணைக்கப்பட்டன.
# மால்பிகியால்சு

## மரபணு ஆய்வு

2009 இல் 13 மரபணுக்களின் டிஎன்ஏ வரிசைகள் ஆய்வில், 42 குடும்பங்கள் ஒன்று முதல் 10 குடும்பங்கள் வரை 16 குழுக்களாக வைக்கப்பட்டன. இந்த 16 குழுக்களிடையேயான உறவுகள் மோசமாக தீர்க்கப்பட்டுள்ளன. மால்பிகியால்சு மற்றும் புதினா வரிசை ஆகியவை இரண்டு பெரிய வரிசைகள் ஆகும். அதன் மரபுத்தோற்றம் பெரும்பாலும் தீர்க்கப்படாமல் உள்ளது.
# மால்பிகியால்சு

## பொருளாதா இனங்கள்

குறிப்பிடத்தக்க இனங்களின் சில எடுத்துக்காட்டுகளில் மரவள்ளிக்கிழங்கு அடங்கும். இது உலகின் பெரும்பகுதியில் முக்கிய உணவுப் பயிராகும்; துர்நாற்றம் வீசும் பிணமான லில்லி. இது எந்த தாவரத்திலும் மிகப் பெரிய அறியப்பட்ட பூவை உற்பத்தி செய்கிறது; வில்லோக்கள் ; ஆளிவிதை, ஒரு முக்கியமான உணவு மற்றும் நார் பயிர்; செயின்ட் ஜான்ஸ் வோர்ட், மருத்துவப் பயன்பாடுகளின் நீண்ட வரலாற்றைக் கொண்ட ஒரு மூலிகை; ஆமணக்கு, பிரபலமற்ற விஷம் ரிசின் ஆதாரம் ; பேஷன்ஃப்ரூட், இது பாரம்பரிய மருத்துவப் பயன்பாடுகளின் வரலாற்றைக் கொண்டது. உண்ணக்கூடிய பழங்கள் மற்றும் மனோதத்துவ பூக்களை உற்பத்தி செய்கிறது; poinsettia, ஒரு பொதுவான அலங்கார செடி; மாம்பழம் ; மஞ்சினீல் மரம், உலகின் மிக நச்சு மரங்களில் ஒன்று; பாப்லர்கள், ஆஸ்பென்ஸ் மற்றும் பருத்தி மரங்கள் பொதுவாக மரத்திற்கு பயன்படுத்தப்படுகின்றன - மேலும் பல.
# மால்பிகியால்சு

## ஆய்வுகள்

சில சமீபத்திய ஆய்வுகள் Malpighiales ஐ Oxalidales *sensu lato* (Huaceae உட்பட) க்கு சகோதரியாக வைத்துள்ளனர். மற்றவை COM கிளேடுக்கு வேறுபட்ட இடவியலைக் கண்டறிந்துள்ளனர்.  
COM கிளேட் என்பது malvids (rosid II) எனப்படும் தரப்படுத்தப்படாத குழுவின் ஒரு பகுதியாகும். இருப்பினும் முறையாக Fabidae (rosid I) இல் வைக்கப்பட்டுள்ளது. இவை நீண்ட காலமாக அங்கீகரிக்கப்பட்ட ஒரு குழுவின் ஒரு பகுதியாகும. அதாவது ரோசிட்கள் .  
பிரெஞ்சு தாவரவியலாளர் சார்லஸ் ப்ளூமியர், மார்செல்லோ மால்பிகியின் தாவரங்கள் பற்றிய பணியைப் போற்றும் வகையில், *மால்பிகியா* இனத்திற்குப் பெயரிட்டார்; *மால்பிகியா* என்பது வெப்பமண்டல மற்றும் மிதவெப்ப மண்டல பூக்கும் தாவரங்களின் குடும்பமான மால்பிகியேசியின் வகை இனமாகும்.  
1789 ஆம் ஆண்டு *ஜெனரா பிளாண்டாரம் என்ற* படைப்பில் ஜூசியூவால் உருவாக்கப்பட்ட வரிசைகளில் ஒன்றின் வகை குடும்பம் Malpighiaceae ஆகும். ஃபிரெட்ரிக் வான் பெர்ச்டோல்ட் மற்றும் ஜான் ப்ரெஸ்ல் ஆகியோர் நவீன வகைபிரித்தல் வல்லுநர்களைப் போலல்லாமல், இந்த ஆசிரியர்கள் தங்கள் வரிசைகளுக்கு பெயரிடுவதில் "அலேஸ்" என்ற பின்னொட்டைப் பயன்படுத்தவில்லை. "Malpighiales" என்ற பெயர் கார்ல் வான் மார்டியஸ் என்பவரால் சிலரால் குறிப்பிடப்படுகிறது. 20 ஆம் நூற்றாண்டில், இது வழக்கமாக ஜான் ஹட்சின்சனுடன் தொடர்புடையது, அவர் தனது புத்தகமான *தி ஃபேமிலீஸ் ஆஃப் பூக்கும் தாவரங்களின்* மூன்று பதிப்புகளிலும் இதைப் பயன்படுத்தினார். 1970கள், 80கள் மற்றும் 90களில் பின்னர் எழுதியவர்களால் இந்தப் பெயர் பயன்படுத்தப்படவில்லை.  
1912 இல் ஹான்ஸ் ஹாலியர் என்பவர் *காப்பகத்தில் ஒரு கட்டுரையில் இந்த வகைமை பெரும்பாலும் முன்வைக்கப்பட்டது.* *நீர்ல்.* *அறிவியல்* *சரியான.* *நாட்.* "L'Origine et le système phylétique des angiospermes" என்று தலைப்பிடப்பட்டது, இதில் அவரது Passionales, Polygalinae ஆகியவை Linaceae (குட்டலேஸில்) இருந்து பெறப்பட்டவையாகும். Passionales உடன் ஏழு (எட்டில்) குடும்பங்கள் உள்ளன. Euphorbiaceae, Achariaceae, Flacourtiaceae, Malesherbiaceae, மற்றும் Turneraceae, மற்றும் Polygalinae நான்கு (10 இல்) குடும்பங்களைக் கொண்டுள்ளது. அவை தற்போதைய Malpighiales இல் தோன்றும், அதாவது Malpighiaceae, Violaceae, Dichapetalaceae மற்றும் Trigoniaceae.  
மூலக்கூறு தாவர மரபியல் ஆய்வுகள், இந்த வரிசையின், பெரிய மறுசீரமைப்பிற்கு வழிவகுத்தது. Malpighiales இன் முதல் தோற்றம் 1993 இல் வெளியிடப்பட்ட விதைத் தாவரங்களின் ஒரு தாவர மரபுத்தோற்றம் வந்தது. மேலும், மரபணுவின் DNA வரிசைகளை அடிப்படையாகக் கொண்டது. இந்த ஆய்வு முந்தைய தாவர வகைப்பாட்டில் காணப்படும் எந்தக் குழுவையும் போலல்லாமல் ரோசிட்களின் குழுவை மீட்டெடுத்தது. அந்த நேரத்தில் பயன்படுத்தப்பட்ட வகைப்பாடு அமைப்புகளை தெளிவாக முறித்துக் கொள்ள, பூக்கும் தாவர மரபுநெறி குழுமம் ஹட்சின்சனின் பெயரை மீண்டும் உயிர்ப்பித்தது.
# மால்பிகியால்சு

## மரபுத் தோற்றம்

Malpighiales ஒற்றைத்தொகுதிமரபு உயிரினத் தோற்றம், மூலக்கூறு தாவரமரபு சார்ந்த ஆய்வுகளில், இது வலுவான புள்ளிவிவர சான்றுகளைப் பெறுகிறது. APG II அமைப்பு 2003 இல் வெளியிடப்பட்டதிலிருந்து, இவ்வரிசையின் சுற்றறிக்கையில் சிறிய மாற்றங்கள் செய்யப்பட்டுள்ளன. பெரிடிஸ்கேசியே குடும்பம் இரண்டு வகைகளில் இருந்து மூன்றாகவும், பின்னர் நான்காகவும் விரிவுபடுத்தப்பட்டு, சாக்ஸிஃப்ராகேல்ஸுக்கு மாற்றப்பட்டது.
# மால்பிகியால்சு

## தாவர மரபுத்தோற்றம்

### 2012

2012 இல், *Xi மற்றும் பலர்.* அதிக எண்ணிக்கையிலான மரபணுக்களிலிருந்து தரவுகளைப் பயன்படுத்துவதன் மூலம் முந்தைய ஆய்வுகளை விட மிகவும் தீர்க்கப்பட்ட பைலோஜெனடிக் மரத்தைப் பெற முடிந்தது. அவை 58 இனங்களில் இருந்து 82 பிளாஸ்டிட் மரபணுக்களின் பகுப்பாய்வுகளை உள்ளடக்கியது (பிரச்சினையான ராஃப்லெசியாசியை அவை புறக்கணித்தன), பகிர்வுகளைப் பயன்படுத்தி பேய்சியன் கலவை மாதிரியைப் பயன்படுத்துவதன் மூலம் ஒரு பின்பகுதியை அடையாளம் கண்டது. Xi *மற்றும் பலர்.* 12 கூடுதல் மரபுக்கிளைகளையும், மூன்று பெரிய, அடிப்படை மரபினக் கிளைகளையும் அடையாளம் கண்டுள்ளது.  
2016 இன் பூக்கும் தாவர மரபுநெறி குழுமம் (APG) வகைப்பாட்டில் செய்யப்பட்ட மாற்றங்கள் (APG IV) இர்விங்கியேசி, பெரேசியே, யூஃபோர்பியேசி மற்றும் இக்சோனாந்தேசியே, ஃபேபிட் (ரோசிட் I) இலிருந்து (ரோசிட் I) க்கு மாற்றப்பட்ட COM கிளேட் ஆகியவை அடங்கும். )
# கொடும்பாவி எரித்தல்

கொடும்பாவி எரிப்பு, பிரேசில், 1909]]
, எரியும் மத்தாப்புகளுடன், இராவணனின் உருவம்]]
**கொடும்பாவி கொளுத்துதல்** (*Effigy*) என்பது ஒரு குறிப்பிட்ட மனிதரை உருவகப்படுத்தும் விதமாக முழு உருவ பொம்மையை எரித்தல் ஆகும். அரசியல் எதிர்ப்புப் போராட்டங்களில் தாங்கள் எதிர்க்கும் மனிதருக்கு குறியீட்டுத் தண்டனைக் கொடுக்க பயன்படுத்தப்படும் தற்காலிக பொம்மைகளும், சமய விழாக்களை ஒட்டி மரபாக எரிக்கப்படும் உருவங்களும் கொடும்பாவி என்று பொதுவாக அழைக்கபடுகிறன்றன. ஐரோப்பிய பண்பாட்டில், கடந்த காலங்களில், நீதித் துறையால், குற்றவாளியைக் முறையாக கைது செய்ய முடியாதபோதும், சமூக அவமானம் மற்றும் ஒதுக்கிவைக்கும் பரவலான நீதி நடைமுறைகளிலும் கொடும்பாவிகள் பயன்படுத்தப்பட்டன.  
வட இந்தியாவில், பாரம்பரியமான இராமலீலை விழாவின் ஒரு பகுதியாக பத்து தலை இராவணனின் மிகப் பெரிய உருவத்தை வட இந்தியாவில் எரிக்கின்றனர். மெக்சிகோவிலும். அமெரிக்காவிலும் அரசியல்வாதிகளை சித்தரிக்கும் விதமாக கொடும்பாவி மொம்மைகளை போராட்டங்களில் கலந்து கொள்பவர்கள் அடிக்கின்றனர்.
# கொடும்பாவி எரித்தல்

## தமிழ்நாட்டில்

நாட்டில் பாவச் செயல்கள் பெருகிவிட்டால் மழை பெய்யாது என்ற நம்பிக்கை தமிழ்நாட்டு மக்களிடம் இருந்தது. இதனால் மழை பெய்யாத காலங்களில் அதற்கு பரிகாரமாக பாவத்தின் உருவமாக ஒரு கொடும்பாவி உருவத்தை செய்து, அதை ஊர் ஊராக இழுத்துச் சென்று இறப்புச் சடங்குகளுடன் தீவைத்து எரிக்கும் சடங்குகள் ஒரு காலத்தில் செய்யப்பட்டன. இது இருபதாம் நூற்றாண்டில் போராட்ட வடிவங்களில் இடம்பெற்றது. 1980களில் இலங்கை இனப் படுகொலையை எதிர்த்து தமிழ்நாட்டில் நடந்த மாணவர் போராட்டங்களில் சிங்கள ஆட்சியாளர்களின் கொடும்பாவியை எரித்தல் என்பது தமிழ்நாட்டின் எல்லா பகுதிகளிலும் நடந்தது.
# செம்பழுப்பு பிடரி சிரிப்பான்

**செம்பழுப்புத் பிடரி சிரிப்பான்** (*Chestnut-crowned laughingthrush*)(*துரோகலோப்டெரான் எரித்ரோசெபாலம்*) என்பது லியோத்ரிச்சிடே குடும்பத்தில் உள்ள ஒரு பறவை ஆகும். இது பூட்டான், சீனா, இந்தியா மற்றும் நேபாளத்தில் காணப்படுகிறது.
மேற்கு வங்காளத்தில் உள்ள நியோரா பள்ளத்தாக்கு தேசிய பூங்காவில் ]]  
வெள்ளி காது சிரிப்பான், முன்பு ஒரு துணையினமாக சேர்க்கப்பட்டது, இப்போது தனி இனமாக கருதப்படுகிறது.
# அயோடின் நைட்ரேட்டு

**அயோடின் நைட்ரேட்டு** (*Iodine nitrate*) என்பது INO<sub>3</sub>. என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் I–O–NO<sub>2</sub> என்ற மூலக்கூற்று கட்டமைப்பில் உள்ள ஒரு சகப் பிணைப்புச் சேர்மமாகும்.
# அயோடின் நைட்ரேட்டு

## தயாரிப்பு

பாதரசம்(II) நைட்ரேட்டுடன் ஈதரிலுள்ள அயோடின் வினைபுரிவதால் அயோடின் நைட்ரேட்டு உருவாகிறது..
# அயோடின் நைட்ரேட்டு

## பண்புகள்

ஒரு வாயுவாக இது சற்று நிலையற்றது. −3.2×10−2 s−1 என்ற விகித மாறிலியுடன் அயோடின் நைட்ரேட்டு சிதைகிறது. வளிமண்டலத்தில் இந்த இரசாயனத்தின் உருவாக்கமும் ஓசோனை அழிக்கும் திறனும் ஆய்வு செய்யப்பட்டுள்ளன. இந்த சூழலில் சாத்தியமான சில வேதி வினைகள்:  
:IONO<sub>2</sub> → IO + NO<sub>2</sub>
:IONO<sub>2</sub> → I + NO<sub>3</sub>
:I + O<sub>3</sub> → IO + O<sub>2</sub>
# வளையச் சிரிப்பான்

**வளையச் சிரிப்பான்** (*Collared laughingthrush*)(*துரோகலோப்டெரான் யெர்சினி*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது வியட்நாமில் மட்டுமே காணப்படும் அகணிய உயிரி.  
வளையச் சிரிப்பானின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் மிதவெப்பமண்டல அல்லது வெப்பமண்டல உயரமான புதர் நிலம் ஆகும். இது வாழ்விட இழப்பால் அச்சுறுத்தப்படுகிறது.
# அயோடின் முப்புரோமைடு

**அயோடின் முப்புரோமைடு** (*Iodine tribromide*) என்பது IBr<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.
# அயோடின் முப்புரோமைடு

## பண்புகள்

அயோடின் முப்புரோமைடு அடர் பழுப்பு நிறம் கொண்ட ஒரு நீர்மமாகும். எத்தனால் மற்று ஈதர் ஆகிய கரைப்பான்களுடன் இது கலக்கும்.
# அயோடின் முப்புரோமைடு

## பயன்கள்

உலர் அரித்துருவாக்கல் செயல்முறைகளில் அயோடின் முப்புரோமைடு பயன்படுகிறது.
# பார்லேரியா அகன்தோய்டெசு

|]]
**பார்லேரியா அகன்தோய்டெசு** (தாவர வகைப்பாட்டியல்: *Barleria acanthoides*) என்பது முண்மூலிகைக் குடும்பம் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "பார்லேரியா" பேரினத்தில், 303 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இதன் இணைப்பெயரே *Barleria noctiflora* என்பதாகும். இத்தாவரத்தின் பிறப்பிடமாக, சாட், சீபூத்தீ, எகிப்து, எரித்திரியா, எத்தியோப்பியா, இந்தியா, கென்யா, ஓமான், பாக்கித்தான், சவூதி அரேபியா, சோமாலியா, சூடான், தன்சானியா, உகாண்டா, யெமன் ஆகிய நாடுகள் கருதப்படுகின்றன. இவற்றின் அகணிய தாவரம் எனலாம்.